Διερεύνηση της επίδρασης του pyraclostrobin στη φυσιολογία της αμπέλου:
Creators: name: Κώτσιου, Γεώργιος Παύλου
Publisher: name: Aristotle University of Thessaloniki
Year: 2013
Subjects: Στρομπιλουρίνες
Αποτελεσματικότητα χρήσης νερού
Χλωροφύλλη
Strobilurines
Water Use Efficiency
Chlorophyll

description: Σε αμπελώνες της περιοχής Αμυνταίου του νομού Φλώρινας, μελετήθηκε η επίδραση του μυκητοκτόνου pyraclostrobin στις φυσιολογικές παραμέτρους και στην ποιότητα και ποσότητα της παραγωγής της ποικιλίας Sauvignon blanc (Vitis vinifera L.). Τα φυτά της ποικιλίας ήταν εμβολιασμένα στο υποκείμενο 1103P. Ο πειραματικός σχεδιασμός περιελάμβανε 1 (προανθικά – 1S), 2 (προανθικά και καρπόδεση – 2S) και 3 (προανθικά, καρπόδεση και περκασμός -3S) εφαρμογές του pyraclostrobin ενώ ο μάρτυρας δέχτηκε ένα συμβατικό πρόγραμμα ψεκασμών σύμφωνα με την αγρονομική πρακτική της περιοχής. Οι μετρήσεις των φυσιολογικών παραμέτρων περιελάμβαναν τον προσδιορισμό της συγκέντρωσης χλωροφύλλης στο φύλλο τόσο εργαστηριακά όσο και έμμεσα χρησιμοποιώντας τις συσκευές SPAD-502 και CCM200. Ακόμα έγινε προσδιορισμός της φωτοσύνθεσης και παραμέτρων που συνδέονται με αυτή όπως η στοματική αγωγιμότητα και η διαπνοή. Χρησιμοποιώντας τα δεδομένα των φυσιολογικών παραμέτρων υπολογίστηκε η αποτελεσματικότητα χρησιμοποίησης του νερού (WUE) καθώς και η φωτοσυνθετική ικανότητα χρησιμοποίησης του αζώτου (PNUE). Ακόμα, μετρήθηκε η περιεκτικότητα των φύλλων σε ολικό άζωτο καθώς και η διάκριση των ισοτόπων του άνθρακα (Δ) για την εκτίμηση της ενδογενούς αποτελεσματικότητας χρήσης του νερού. Τα σταφύλια συγκομίσθηκαν στο στάδιο της εμπορικής ωρίμανσης και μετρήθηκε τόσο η απόδοση όσο και τα χημικά χαρακτηριστικά του γλεύκους. Ακολούθησε οινοποίηση ανά πειραματικό τεμάχιο και ανάλυση των πειραματικών οίνων ως προς τις κύριες χημικές παραμέτρους, καθώς και για την περιεκτικότητά τους στην ποικιλιακή αρωματική ένωση 4-μερκαπτάνο-4 μεθυλοπεντανόνη (4-MMP) και 3-μερκαπτανοεξανόλη (3-MH). Oι εφαρμογές του pyraclostrobin δεν είχαν επίδραση στη συγκέντρωση του αζώτου του φύλλου. Οι εφαρμογές του pyraclostrobin είχαν ως αποτέλεσμα την αυξηση της συγκέντρωσης της χλωροφύλλης στα φύλλα και των τιμών των οργάνων SPAD και CCM. Επιπλέον παρατηρήθηκε αύξηση της PNUE και της WUE η οποία όμως δεν επιβεβαιώθηκε από τις τιμές του Δ. Το pyraclostrobin δεν βρέθηκε να επηρεάζει την ποσότητα και την ποιότητα της παραγωγής, εξαίρεση αποτελεί η αύξηση της συγκέντρωσης του αμμωνιακού αζώτου στο γλεύκος που προέρχονταν από τα αμπελοτεμάχια όπου είχε εφαρμοστεί το pyraclostrobin.
description: The effect of the fungicide pyraclostrobin on physiological parameters and grape attributes of the variety Sauvignon blanc (Vitis vinifera L.) was investigated. The experiment was conducted in a commercial vineyard in the Amyntaio area (Greece), planted with cultivar Sauvignon blanc grafted onto 1103P rootstock. Experimental design included fungicide spray programs with one (pre-bloom: 1S), two (pre-bloom and berry set: 2S) and three (pre-bloom, berry set and veraison: 3S) applications of pyraclostrobin. Control plants (C) received the standard fungicide spray program according to the local agricultural practice. Measurements of physiological parameters included the determination of the chlophyll leaf concentration in laboratory (destructive method) and by two chlorophyll content Μeters (non-destructive method), the SPAD-502 and CCM200 devices. Furthemore, determination of photosynthesis and related parameters such as stomatal conductance and transpiration was also conducted. Water use efficiency (WUE) and photosynthetic nitrogen use efficiency (PNUE) were estimated using the data from the physiological parameters. Total leaf nitrogen content and leaf carbon isotope discrimination (Δ) for the assessment of the water use efficiency were also measured. Grapes were harvested at the stage of commercial maturity and both grape yield and composition attributes were measured. Vinification per experimental plot was conducted and followed by analysis of the produced wines for their main chemical parameters and the content of the varietal aromatic compound 4-mercaptan-4methylpentanone (4-MMP) and 3-mercaptanhexanol (3-MH). The applications of pyraclostrobin had no effect on the total leaf nitrogen concentration. However, pyraclostrobin application resulted in an increase of the leaf chlorophyll content and SPAD and CCM readings. Furthermore, an increase in PNUE and WUE values was observed but this was not confirmed by the Δ values. Pyraclostrobin did not affect the quantity and quality of yield, nor the varietal aroma of Sauvignon blanc, with the exception of the increased ammonia nitrogen concentration in musts from the treated plots.